**Ansøgningsskema til CISUs Oplysningspulje**

**A. Basale informationer om samarbejdspartner**

|  |  |  |  |  |
| --- | --- | --- | --- | --- |
| **Navn på *samarbejdspartner*** |  | | | |
| Adresse |  | | | |
| Telefon |  | E-mail |  | |
| Hjemmeside |  | Evt. Facebook, blog, Youtube kanal, Flickr etc. | |  |

*Hvis der er flere samarbejdspartnere (fx sydpartner, andre foreninger, uddannelsessteder, virksomheder, medier eller forskningsinstitutioner), skal der udfyldes en boks med basale informationer om samtlige samarbejdspartnere. Hvis der ingen partnere er, kan boksen slettes.*

**B. Aktiviteten**

1. **AKTIVITETEN. Giv en kort beskrivelse af, det I søger om støtte til**
   1. *Hvad er formålet med aktiviteten?*
   2. *Hvorfor er det vigtigt? Og hvorfor skal den realiseres nu?*
   3. *Hvad består aktiviteten af?*
   4. *Hvis oplysningsaktiviteten ikke skal foregå på dansk skal det beskrives hvorfor, og hvordan I vil nå målgruppen for aktiviteten.*
   5. *Hvordan hænger aktiviteten sammen med foreningens øvrige arbejde og brug af pro-midler?*
   6. *Hvordan inddrager I erfaringer fra eventuelle tidligere oplysningsaktiviteter?*
   7. *Er der tale om en oplysningsaktivitet, der før har været gennemført af foreningen? Hvis ja, hvad har man lært i foreningen og hvad påtænker man at gøre anderledes i for hold til sidst?*

|  |
| --- |
| Formålet med aktiviteten er, at gøre flere mennesker i Danmark opmærksom på flygtningesituationen i Uganda, samt potentialet for at forbedre indkomstmuligheder for, blandt andet, flygtninge i udviklingslandene gennem produktion af insekter som melorm og soldaterfluelarver. Vi ønsker dermed både at skabe opmærksomhed om behovet for solidaritet med flygtninge i Uganda og pege på mulige nye løsningsmuligheder med alternative og bæredygtige proteinkilder.  For at gøre det vil vi producere en kort film med fokus på, hvordan vores partnerorganisation i Uganda arbejder med at udvikle insektproduktion i landet sammen med flygtninge, og det store potentiale for arbejdspladser, der ligger i dette.  Filmen vil blive vist i sammenhæng med foredrag om vores arbejde i Uganda på caféer i Aarhus og København for at nå ud til et nyt publikum. Dette bygger på positive erfaringer fra tidligere foredrag i Aarhus, hvor vi har brugt en primitiv video vi tidligere har produceret uden midler.  Vi ønsker derfor at forbedre vores foredrag med en professionelt produceret video, som også kan bruges i vores oplysningsarbejde på Facebook og Instagram. Det er muligt at nogle foredrag vil foregå på engelsk da det er vores erfaring at for eksempel mange udvekslingsstuderende er interesserede i vores arbejde. |

1. **SUCCESKRITERIER. Beskriv konkret hvad I vil opnå med aktiviteten**
   1. *Beskriv de kriterier der skal være opfyldt, for at I har nået jeres mål med aktiviteten.*
   2. *Hvordan vil I måle om succeskriterierne er opfyldt?*

|  |
| --- |
| 1. Vi har produceret en kort film på omkring 10 minutter af en tilfredsstillende kvalitet 2. Vi har afholdt mindst fem foredrag, hvor vi har vist filmen for mindst 100 mennesker i alt. 3. Efter 6 måneder har filmen mindst 5000 views på Vimeo/Youtube 4. Vi har produceret en række kortere videoklip baseret på filmen som er blevet vist på Facebook og Instagram for at nå endnu bredere ud til vores målgruppe. |

1. **LÆRINGSMÅL. Opstil de læringsmål I har for aktiviteten**
   1. *Hvad ønsker I som forening at blive klogere på med aktiviteten? (Hellere få konkrete og realiserbare mål end mange ufokuserede mål, der ikke er realiserbare).*
   2. *Hvordan vil I sikre opsamling og videndeling fra aktiviteten i jeres forening? Og hvem er ansvarlig?*

|  |
| --- |
| Vi ønsker at lære mere om, hvordan vi mest effektivt formidler vores budskab og når ud til flere mennesker med oplysningsarbejde, herunder hvordan vi kan engagere flere mennesker som medlemmer og frivillige i foreningen. Næstformand i bestyrelsen, Charlotte Bay Hansen, er ansvarlig for opsamling på læringsmål og at Impact Designs gennemfører aktiviteterne, så vi kan nå vores succeskriterier. |

1. **MÅLGRUPPE. Beskriv hvem aktiviteten primært henvender sig til**
   1. *Hvem er det vigtigst, at I får i tale med aktiviteten? (Vær gerne meget specifik i jeres beskrivelse af målgruppen og om der er særlige hensyn til den).*
   2. *Hvordan appellerer særligt I til den målgruppe?*
   3. *Hvad skal målgruppen have lært af aktiviteten?*

|  |
| --- |
| Målgruppen er primært studerende, som er interesserede i internationalt udviklingsarbejde. Målsætningen er at de lærer mere om flygtningesituationen i Uganda, og hvordan produktion af spiselige insekter kan skabe muligheder for indkomst for flygtninge. Derfor vil vi opsøge studiemiljøer og frivilligmiljøer, hvor vores målgruppe opholder sig. |

1. **TEMAER. Beskriv hvordan I arbejder med de fire punkter nedenfor** (hvis I gør det)
   1. *Hvordan inddrager I jeres partner i Syd planlægning og gennemførelse af aktiviteten?*
   2. *Hvordan fortæller I om de strukturelle årsager til fattigdom og ulighed?*
   3. *Hvordan indgår FN’s Verdensmål i jeres aktivitet?*
   4. *Hvordan arbejder I med løsningsorienterede og konstruktive vinkler på jeres budskaber?*

|  |
| --- |
| 1. Vores lokale partnere MAMAH og Bobo Eco Farm vil spille hovedrollen i filmen og fortælle om deres pionér-arbejde med produktion af spiselige insekter i Uganda. 2. Vores primære fokus er på jobskabelse og dermed på en af de primære strukturelle årsager til fattigdom og ulighed. Derudover er der også en klima- og biodiversitets-vinkel, idet insektproduktion er en langt mindre ressourcekrævende og mere bæredygtig kilde til protein for både dyr og mennesker end de eksisterende kilder. 3. Vores arbejde bidrager til de følgende Verdensmål: 1 (afskaf fattigdom) ved at skabe nye kilder til indkomst; 2 (stop sult) gennem nye indtægtskilder og kilder til protein; 8 (anstændige jobs og økonomisk vækst) ved at skabe bæredygtige arbejdspladser; 13 (klimaindsats) og 15 (livet på land) ved at udvikle markeder for mere bæredygtige kilder til protein. 4. Vores primære fokus er på hvordan produktionen af spiselige insekter har potentiale til at skabe jobs og indkomst for flygtninge og andre udsatte grupper i Uganda. Vinklen i videoen vil være, hvordan lokale Ugandiske entreprenører arbejder med innovative løsninger på lokale udfordringer, herunder flygtningesituationen. |

1. **PLANLÆGNING. Skriv gerne i punktform (tids)planen for gennemførelse af aktiviteten**
   1. *Tidsplan for aktiviteten*
   2. *Hvilken grad af frivilligt engagement og bidrag forventer I?*
   3. *I hvilket omfang vil det være nødvendigt at aflønne?*
   4. *Beskriv aftaler med Syd-partner og evt. andre organisationer i Danmark om aktiviteten.*

|  |
| --- |
| Tidsplan:   * Januar 2020: optagelser i Uganda * Februar-Marts 2020: færdigproduktion af filmen i Danmark * Marts-November 2020: afholdelse af mindst fem foredrag med brug af filmen. * Marts-November 2020: udbredelse af filmen på sociale medier   Omkostningerne vil primært omfatte rejseomkostninger og aflønning af en professionel video-producer. |

1. **KOMMUNIKATION. Beskriv hvordan I vil formidle jeres aktivitet**
   1. *Hvordan formidles aktiviteten internt i foreningen?*
   2. *Hvordan kommunikeres udadtil om aktiviteten?*
   3. *Er der elementer af aktiviteten, som kan interessere medierne, og hvordan skal disse kommunikeres?*

|  |
| --- |
| Det vil være vores kernefrivillige og næstformanden Charlotte Bay der i et samarbejde vil stå for at afvikle aktiviteterne, hvor vi på regelmæssige møder vil koordinere indsatsen og uddelegere arbejdsopgaverne forbundet hermed eller løse dem i fællesskab til møderne. Her vil alle aktive få et solidt kendskab til vores budskaber, så de kan formidles udadtil og vi kan nå vores målgruppe effektivt. Vores kommunikationsmedier vil være foredrag og sociale medier (Facebook, Instagram, Youtube og Vimeo).  Da vores aktiviteter omhandler nytænkende løsningsforslag på flygtningesituationen i Uganda vil vi kontakte medier med interesse for udviklingsarbejde og give interviews og evt. sende debatindlæg. |